stanford-oval/wikipedia huggingface dataset:
Veijo Martikainen
Merkittävimmät rakennukset

Tampereen Keskussairaala, Tampere, 1961 (1. palkinto 1955)
HYKS:n sädehoitoklinikka 1962 (1. palkinto 1958)
Lappeenrannan kaupungin sairaala 1965
Keski-Pohjanmaan keskussairaala 1969 (1. palkinto 1962) (edelliset yhdessä Erkki Helamaan kanssa)
Juuan siunauskappeli 1955
Sotkamon siunauskappeli 1958
Sorsakosken kirkko, Leppävirta, 1961
Pankakosken kirkko, Pielisjärvi (nyk. Lieksa), 1962
Rauman Seudun Osuuspankki (1. palkinto 1962)
Sotkamon terveyskeskus 1968, laajennus 1979
Ulvilan kunnantalo 1968 (1. palkinto 1965)
Lapuan kaupunginsairaala 1967, laajennus 1992 (1. palkinto 1961)
Vammalan Kassantalo (1. palkinto 1966)
Laitilan seurakuntatalo 1972 (1. palkinto 1970)
SPR:n veripalvelukeskus, Helsinki 1972, laajennukset 1980 ja 1990 (1. palkinto 1968)
Laitilan Osuuspankki 1970 (1. palkinto 1969)
KELA:n Lahden toimitalo 1974 (1. palkinto 1972)
Sotkamon kunnantalo ja kirjasto 1975 (1. palkinto 1973)
Tampereen yliopiston kliinisen lääketieteen laitos 1975
Lohjan Osuuspankki 1976
Puolarmetsän sairaala, Espoo 1977
Satakunnan keskussairaalan (Pori) laajennus 1977 ja lastensairaalarakennus 1982, 2. rakennusvaihe 1994 (1. palkinto 1973)
Seinäjoen keskussairaala 1977, 2. rakennusvaihe 1983 (1. palkinto 1971)
Soukan kappeli, Espoo 1978
Rantakylän kirkko, Joensuu 1981 (1. palkinto 1979); laajennus 1997.
TAYS:n laajennusvaiheet 1982, 1989 ja 2005
Turun yliopiston lääketieteen laitos 1982
Sotkamon seurakuntakeskus 1986 (1. palkinto 1982)
Kostamuksen sairaala (Neuvostoliitto) 1985
Laitilan kaupungintalo 1988 (1. palkinto 1984)
Pohjois-Karjalan keskussairaalan (Joensuu) laajennus 1989, 1994 ja 2003
Keski-Pohjanmaan keskussairaalan 2. rakennusvaihe 1990
Lapuan vanhainkoti 1990
Noljakan kirkko, Joensuu 1997
Edellä mainitut suunnittelukohteet vuodesta 1982 alkaen yhdessä poikansa arkkitehti Ari-Jukka Martikaisen kanssa.
Aiheesta muualla

Veijo Martikaisen muistokirjoitus Helsingin Sanomissa
Zareh Penyamian

Zareh Penyamian (Zareh Penyamin, 1890–1949) oli armenialainen matonkutoja. Hänen vuoteen 1938 asti toiminut mattokutomonsa Istanbulissa oli yksi aikansa merkittävimmistä: kutomossa valmistetut silkkinukkaiset, metallilangalla kirjaillut kumkapı-matot perustuvat kultakauden osmanihovimattoihin ja Safavid-dynastian persialaismattoihin ja ovat haluttuja keräilykohteita.
Hukwe Zawose

| Hukwe Ubi Zawose> Henkilötiedot |
| --- | --- |
Syntynyt: 1940 Dodoma, Kansainliiton mandaattialue
Kuollut: 30. joulukuuta 2003 Bagamoyo, Tansania
Muusikko
Aktiivisena:  1989–2003
Tyylilajit:  Maailmanmusiikki Kansanmusiikki
Soittimet:  laulu, mbira sekä useat muut traditionaaliset soittimet
Levy-yhtiöt:  Real World Records Triple Earth
  [ Muokkaa Wikidatassa ] [ ohje ]  
Hukwe Ubi Zawose (1940 – 30. joulukuuta 2003) oli Gogo-heimoon kuuluva tansanialainen muusikko. Hän soitti useita traditionaalisia itä-afrikkalaisia instrumentteja, kuten mbiraa ja oli tunnettu erityisestä lauluäänestään, joka kattoi viisi oktaavia.
Zawose nousi tansanialaisten sekä kansainvälisen yhteisön tietoisuuteen presidentti Julius Nyereren kutstuttua hänet asumaan ja työskentelmään Dar es Salaamissa. Hän sai myös paljon tunnustusta työstään Peter Gabrielin kanssa. Hukwe Zawose toimi musiikinopettajana Bagamoyo College of Art oppilaitoksessa. Viimeisen levynsä ennen kuolemaa hän teki yhteistyössä tuottaja/kitaristi Michael Brookin kanssa. Zawose kuoli kotonaan 30. joulukuuta 2003.
Lapsuus

Hukwe Zawose kasvoi lapsuutensa maaseudulla Dodomassa. Karjanhoidon lomassa hän opetteli laulamaan ja soittamaan Gogo-heimon kansanmusiikkia. Opittuaan soittamaan ja laulamaan hän alkoi kiertää esiintymässä ympäröivissä kylissä.
Ura

Hukwe Zawose sai huomattavasti julkisuutta, kun Tansanian ensimmäinen presidentti Julius Nyerere kutsui hänet Dar es Salaamiin työskentelemään ja asumaan. Zawose keikkaili aktiivisesti ulkomailla 1980-luvulla yhdessä yhtyeensä Master Musicians of Tanzanian kanssa. Vieraillessaan Britanniassa yhtye nauhoitti vuonna 1985 julkaistun Tanzania Yetu-levyn sekä vuonna 1987 julkaistun Mateso-levyn.
Palattuaan Britanniasta Hukwe Zawose asettui Bagamoyoon opettamaan Bagamoyo College of Art oppilaitoksessa. Vuonna 1996 julkaistiin Hukwe Zawosen ja hänen Chibite yhtyeensä levy Chibite. Chibite nauhoitettiin Britanniassa. Levyllä soittaa myös Hukwe Zawosen veljenpoika Charles Zawose, joka on myös tunnettu mbiran soittaja. Hukwe Zawose soitti Chibite levyllä myös huilua ja viulua.
Vuonna 2002 Hukwe Zawose osallistui toisena esiintyjänä Peter Gabrielin Growning Up-kiertueeseen sekä nauhoitti yhteistyössä tuottaja/kitaristi Michael Brookin kanssa traditionaalista itä-afrikkalaista musiikkia sekä elektronista musiikkia yhdistelevän levyn Assembly. Zawose vieraili myös Peter Gabrielin kappaleessa Animal Nation.
Zawoselle myönnettiin Sibelius-akatemian kunniatohtorin arvo vuonna 1997.
Kuolema

Hukwe Zawose kuoli kotonaan Bagamoyossa 30. joulukuuta 2003.
Diskografia > Albumit

Tanzania Yetu (1985)
Mateso: Master Musicians of Tanzania (1987)
Tanzania: The Art of Hukwe Ubi Zawose (1994
Chibite (1996)
Mkuki Wa Rocho (A Spear To The Soul) (2000)
Assembly (2002)
Aiheesta muualla

Hukwe Zawose Last.fm:ssä (englanniksi)
Real World Recodsin kotisivuilla
Afropop.org sivustolla (Arkistoitu – Internet Archive)
Bagamoyo Friendship Society sivustolla
Africanmusic.org sivustolla (Arkistoitu – Internet Archive)
Todd McFarlane

| Todd McFarlane |
| --- | --- |
 McFarlane vuoden 2011 New York Comic Con -tapahtumassa.
Henkilötiedot
Syntynyt: 16. maaliskuuta 1961 (ikä 63) Calgary, Alberta, Kanada
Ammatti:  sarjakuvapiirtäjä, kirjailija
Taiteilija
Ala:  sarjakuvat
Kuuluisimpia töitä:  The Amazing Spider-Man Infinity, Inc Spawn Peter Parker: Spider-Man
Palkinnot
 Inkpot Award 1992 National Cartoonists Society Award for Best Comic Book  1992 NFL Artist of the Year 2005 
Aiheesta muualla
mcfarlane.com
Todd McFarlane (s. 16. maaliskuuta 1961 Calgary, Alberta, Kanada) on kanadalainen sarjakuvapiirtäjä, kirjailija, taiteilija ja lelusuunnittelija. Hän on tunnettu muun muassa töistään Marvel-kustantamon Hämähäkkimies-sarjakuvissa, jossa hän oli Hämähäkkimiehen vastustajan Venomin luoja.
McFarlane oli myös yksi seitsemästä sarjakuvapiirtäjästä, jotka perustivat Image Comics -sarjakuvakustantamon vuonna 1992.
Varhaiset työt, DC ja Marvel

Opiskeluaikanaan 1980-luvulla McFarlane alkoi lähettää sarjakuvatoimittajille 30-40 paketillista piirrosnäytteitä kuukaudessa, mikä teki puolentoista vuoden jälkeen yli 700 lähetystä. Näistä lähetyksistä valtaosa oli pin-up -kuvia. Puolesta lähetyksiä ei tullut vastauksia, kun taas puolesta tuli hylkäyskirjeitä, joskin hän sai joiltakin toimittajilta rakentavaa palautetta. Yksi näistä toimittajista oli DC Comicsin Sal Amendola, joka antoi McFarlanelle tehtäväksi koekäsikirjoituksen arvioidakseen tämän kykyä kertoa sarjakuvalla tarinoita. Amendola kannusti McFarlanea keskittymään sivulta toiselle eteneviin tarinoihin pin-upien sijaan. Tämä neuvon perusteella McFarlane laati viiden sivun mittaisen Coyote-näytteen, jonka hän lähetti aluksi Marvel Comicsin Uncanny X-Men -toimittajalle Ann Nocentille, joka välitti sen eteenpäin Archie Goodwinille ja Jo Duffylle, jotka olivat Coyoten julkaisseen Marvelin Epic Comics -lehden päätoimittajia. He puolestaan välittivät sen Coyoten luojalle Steve Englehartille, joka soitti McFarlanelle ja tarjosi hänelle hänen ensimmäisen sarjakuvatyönsä, vuonna 1984 ilmestyneen Coyoten taustatarinan.
McFarlane alkoi pian tämän jälkeen piirtää sekä DC:lle että Marvelille. Hänen ensimmäinen merkittävä työnsä oli kahden vuoden (1985–1987) mittainen sarja DC:n Infinity, Inc -lehdessä. Vuonna 1987 McFarlane kuvitti Detective Comicsin neljän numeron Batman: Year Two -tarinan kolme viimeistä numeroa. Tämän jälkeen hän siirtyi Marvelin Incredible Hulkiin, jota hän piirsi vuosina 1987–1988 ja jossa työskenteli käsikirjoittaja Peter Davidin kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
McFarlane Toys (Arkistoitu – Internet Archive)
Rebel Wilson

| Rebel Wilson |
| --- | --- |
 Rebel Wilson vuonna 2012.
Henkilötiedot
Koko nimi:  Rebel Melanie Elizabeth Wilson
Syntynyt: 2. maaliskuuta 1980 (ikä 44) Sydney, Uusi Etelä-Wales, Australia
Ammatti:  näyttelijä, käsikirjoittaja, koomikko
Näyttelijä
Aktiivisena:  2002–
Aiheesta muualla
IMDb 
Elonet
Rebel Melanie Elizabeth Wilson (s. 2. maaliskuuta 1980 Sydney) on australialainen näyttelijä, käsikirjoittaja ja koomikko. Hänet tunnetaan muun muassa rooleistaan elokuvissa Pitch Perfect ja Morsiusneidot. Wilson näytteli myös pääroolia luomassaan televisiosarjassa Super Fun Night.
Tausta

Wilson kasvoi Sydneyn esikaupunkialueella. Hänen vanhempansa kasvattavat ammatikseen koiria. Hänen etunimensä Rebel on peräisin vanhempien häissä laulaneelta tytöltä, kolmas nimi Elizabeth puolestaan viittaa kuningatar Elisabet II:een. Wilson varttui Kenthurstin, Parramattan ja Castle Hillin kaupunginosissa. Hänellä on kaksi siskoa, Liberty ja Annaleise (Annachi) sekä veli Ryot.
Wilson tutustui näyttelemiseen ensimmäistä kertaa 14-vuotiaana, kun hänen äitinsä vei hänet teatterikurssille, jotta hän pääsisi yli ujoudestaan. Ammattivaihtoehtona Wilson kiinnostui näyttelemisestä kuitenkin vasta peruskoulun jälkeen matkustaessaan vuonna 1998 Rotary-järjestön nuorisolähettiläänä eteläisessä Afrikassa: sairastuttuaan malariaan hän näki unen itsestään Oscar-palkittuna näyttelijänä.
Palattuaan Australiaan Wilson aloitti opintonsa Uuden Etelä-Walesin yliopistossa, mutta liittyi myös Australian Theatre for Young Peopleen ja työskenteli vapaaehtoisena Sydneyn teattereissa. Hän valmistui yliopistosta vuonna 2009.
Yksityiselämä

Wilson on homoseksuaali ja naimisissa koru- ja vaatesuunnittelija Ramona Arguman kanssa. Pari sai sijaissynnyttäjän avulla lapsen syksyllä 2022.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2003 | Fat Pizza | Fat Pizza | Toula |
| 2007 | Ghost Rider – aaveajaja | Ghost Rider | Girl in Alley |
| 2011 | Morsiusneidot | Bridesmaids | Brynn |
| 2011 | A Few Best Men | A Few Best Men | Daphne Ramme |
| 2012 | Polttarittaret | Bachelorette | Becky Archer |
| 2012 | Small Apartments | Small Apartments | Rocky |
| 2012 | Struck by Lightning | Struck by Lightning | Malerie Baggs |
| 2012 | Mitä odottaa kun odotat | What to Expect When You're Expecting | Janice |
| 2012 | Ice Age 4: Mannerten mullistus | Ice Age: Continental Drift | Raz (äänirooli) |
| 2012 | Pitch Perfect | Pitch Perfect | Fat Amy |
| 2013 | Pain & Gain | Pain & Gain | Robin Peck |
| 2014 | Night at the Museum – Haudan salaisuus | Night at the Museum: Secret of the Tomb | Tilly |
| 2015 | Pitch Perfect 2 | Pitch Perfect 2 | Fat Amy |
| 2016 | How to Be Single | How to Be Single | Robin |
| 2016 | Grimsby | Grimsby | Dawn Grobham |
| 2016 | Todella upeeta | Absolutely Fabulous | lentoemäntä (cameo) |
| 2017 | Pitch Perfect 3 | Pitch Perfect 3 | Fat Amy |
| 2019 | Isn’t It Romantic | Isn’t It Romantic | 'Natalie |
| 2019 | The Hustle – Ammattihuijarit | The Hustle | Lonnie |
| 2019 | Jojo Rabbit | Jojo Rabbit | Fräulein Rahm |
| 2019 | Cats | Cats | Jennyanydots |
| 2022 | Senior Year | Senior Year | Stephanie ”Steph” Conway |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 2003–2007 | Pizza | Pizza | Toula | 23 jaksoa |
| 2006–2007 | The Wedge | The Wedge | useita rooleja | 47 jaksoa |
| 2008 | Bogan Pride | Bogan Pride | Jennie Cragg | 6 jaksoa |
| 2008 | Monster House | Monster House | Penelope Webb | 10 jaksoa |
| 2009 | City Homicide | City Homicide | Sarah Gilbert | ”Dead Weight” |
| 2010 | Suhdekoukerot | Rules of Engagement | Sara | ”Les-bro” |
| 2011 | Workaholics | Workaholics | Big Money Hustla | ”Straight Up Juggahos” |
| 2013–2015 | Super Fun Night | Super Fun Night | Kimmie Boubier | 17 jaksoa |
Aiheesta muualla

Rebel Wilson Internet Movie Databasessa. (englanniksi)
Kuvia tai muita tiedostoja aiheesta Rebel Wilson Wikimedia Commonsissa
Murray Gold

| Murray Gold |
| --- | --- |
 Gold Lontoon studiossaan
Henkilötiedot
Syntynyt: 28. helmikuuta 1969 (ikä 55) Portsmouth, Englanti
Ammatti:  säveltäjä
Muusikko
Aktiivisena:  1994–
Tyylilajit:  soundtrack
Levy-yhtiöt:  Silva Screen
  [ Muokkaa Wikidatassa ] [ ohje ]  
Murray Jonathan Gold (s. 28. helmikuuta 1969 Portsmouth, Englanti) on brittiläinen säveltäjä, joka tekee musiikkia televisiosarjoihin, elokuviin ja teatteriin. Hän on myös dramaturgi.
Gold on tehnyt musiikkia muun muassa televisiosarjoihin Doctor Who (2005–), Scott & Bailey (2011) ja Hävytöntä (2004–2013) sekä elokuviin Arvoituksia arkussa (2007) ja Veronika päättää kuolla (2009).
Gold on saanut neljä Bafta-ehdokkuutta parhaasta musiikista televisiosarjoista Vanity Fair – Turhuuden turuilla (1999), Älä kerro äidille (2000), Casanova (2005) ja Doctor Who.
Doctor Who

Gold on toiminut BBC:n tuottaman tieteissarjan Doctor Whon musiikista vastaavana ohjaajana vuodesta 2005 lähtien. Goldin aikakaudella sarjan musiikki hyödyntää enemmän orkesterisovituksia kun sarjan alkuaikoina sen musiikki oli pääosin elektronista.
Hän teki uuden sovituksen sarjan tunnusmusiikista sen viidennen kauden alussa vuonna 2010. Gold on säveltänyt useita teemoja sarjan päähahmolle tohtorille kuten esimerkiksi yhdeksännen ja kymmenennen tohtorin teemat The Doctor's Theme ja The Doctor Forever sekä yhdennentoista tohtorin teemat I Am The Doctor ja A Madman With A Box. Hän on myös luonut useita teemamusiikkeja sarjan muille hahmoille.
Gold on myös säveltänyt Doctor Whon spin-off-sarjojen The Sarah Jane Adventures ja Torchwood tunnusmusiikin, ja vastaa jälkimmäisen sarjan musiikista Ben Fosterin kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Murray Gold Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Taissa Farmiga

| Taissa Farmiga |
| --- | --- |
 Taissa Farmiga vuonna 2016
Henkilötiedot
Syntynyt: 17. elokuuta 1994 (ikä 30) Readington Township, New Jersey, Yhdysvallat
Ammatti:  näyttelijä
Näyttelijä
Aktiivisena:  2011–
Aiheesta muualla
IMDb 
Elonet
Taissa Farmiga (s. 17. elokuuta 1994 Readington Township, New Jersey) on yhdysvaltalainen näyttelijä. Hänen tunnetuimpia roolejaan on FXn televisiosarjassa American Horror Story. Vuonna 2018 hän näytteli pääosassa elokuvassa Nunna.
Hänen siskonsa on näyttelijä Vera Farmiga.
Armi Toivanen

| Armi Toivanen |
| --- | --- |
 Armi Toivanen 2013 Jussi-gaalassa.
Henkilötiedot
Syntynyt: 19. kesäkuuta 1980 (ikä 44) Tampere
Ammatti:  näyttelijä
Näyttelijä
Aktiivisena:  2006–
Merkittävät roolit:  Leena Hefner (Putous) Sanna  (21 tapaa pilata avioliitto)
Palkinnot
 Kultainen Venla Paras naisnäyttelijä 2013 
Aiheesta muualla
IMDb 
Elonet
Armi Toivanen (s. 19. kesäkuuta 1980 Tampere) on suomalainen näyttelijä. Hän on näytellyt muun muassa Tampereen Työväen Teatterissa ja Helsingin kaupunginteatterissa ja saanut kuuluisuutta koomisista rooleistaan television viihdeohjelmissa.
Ura

Toivanen pääsi opiskelemaan teatterikorkeakouluun viidennellä yrittämällä. Hänet oli nähty Tampereen Työväen Teatterin lavalla jo 2001: hänellä oli sivurooli klassisessa komediassa Tulitikkuja lainaamassa. Tuonnempana Toivanen on näytellyt muun muassa teoksissa Miksi naiset aina rakastuvat Ernestiin (2007), Ihmisen osa (2011) ja Kauheat lapset (2017).
Valkokankailla Toivanen debytoi 2009. Hän teki sivuosan Kristana Aleksi Mäkelän ohjaamassa rikoselokuvassa Rööperi. Vuonna 2012 Toivanen oli mukana Putous-viihdesarjan kolmannella tuotantokaudella ja voitti sketsihahmokilpailun hahmollaan Leena Hefner o.s. Herppeenluoma.
Toivasen huomattavia valkokangastehtäviä ovat Sannan osa Johanna Vuoksenmaan suositussa komediassa 21 tapaa pilata avioliitto (2013) ja Essin osa Antti Heikki Pesosen draamakomediassa Päin seinää (2014).
Toivanen voitti huhtikuussa 2012 Potsdamissa, Saksassa Sehsüchte-lyhytelokuvafestivaaleilla parhaan näyttelijän palkinnon roolistaan elokuvassa Korsoteoria. Hän voitti myös vuonna 2014 Kultaisen Venlan vuoden parhaana naisnäyttelijänä roolistaan Nuoret nerot tv-draamassa.
Kesästä 2017 alkaen Toivanen juonsi aamuohjelmaa Radio Helsingissä lokakuuhun saakka, jolloin hän lopetti elokuvan kuvausten takia.
Perhe

Toivasen identtinen kaksoissisko on muusikko Alina Toivanen, joka on soittanut rumpuja muun muassa yhtyeissä Risto ja Minä ja Ville Ahonen. Heillä on myös isosisko.
Filmografia > Elokuvat

| Vuosi | Elokuva / Lyhytelokuva | Rooli |
| --- | --- | --- |
| 2009 | Rööperi | Krista |
| 2012 | Ella ja kaverit | rehtori |
| 2012 | Korsoteoria | Elli |
| 2013 | 21 tapaa pilata avioliitto | Sanna |
| 2013 | Kaappari  | Liikenneministerin avustaja |
| 2013 | Ella ja kaverit 2 – Paterock | rehtori |
| 2014 | Vadelmavenepakolainen | Tiina |
| 2014 | Päin seinää  | Essi |
| 2015 | Elämältä kaiken sain | Tiina |
| 2015 | Kätilö | Kristiina Alatalo |
| 2018 | Ihmisen osa | Maija Malmikunnas |
| 2018 | Veljeni vartija | Carla Ahonius |
| 2023 | Skimbagirls | Mallu |
Filmografia > Televisiosarjat

| Vuosi | Sarja | Rooli |
| --- | --- | --- |
| 2007 | Katve  | Johanna |
| 2009 | Ihmebantu  | useita rooleja |
| 2010 | Nuoret Nerot  | Krista |
| 2011 | Tappajan näköinen mies | Laura |
| 2011 | Enon opetukset | pitopalvelutyttö |
| 2012–2014, 2018, 2020 | Putous | useita rooleja, mm. Leena Hefner o.s. Herppeenluoma, Sanna-Raipe Helminen ja Ymmi Hinaaja |
| 2012 | Paparazzit | Makkonen |
| 2012 | Elämää suurempaa | Päivi Väisänen |
| 2013 | Hauskat eläinvideot  | monia rooleja |
| 2014 | Myllyrinne Company | useita rooleja |
| 2015 | Kingi | useita rooleja, Hippu Kylberg |
| 2015 | Hinnalla millä hyvänsä | Sara |
| 2019 | Joulukalenteri: Tonttuakatemia | äiti |
| 2019 | Sorjonen | lakimies |
| 2020 | Paratiisi | Anni |
| 2020– | Paras vuosi ikinä | Tanja |
| 2021 | Mädät omenat | Vera von Clause |
| 2021 | Roba | valmentaja |
Filmografia > Dubbauksia

| Vuosi | Elokuva / Tv-sarja | Rooli |
| --- | --- | --- |
| 2012 | Hotel Transylvania | Eunice |
| 2014 | Annie | neiti Colleen Hannigan |
| 2014 | Lentsikat 2: Pelastajat | Varpu |
| 2016 | Sing | Ash |
Malla Malmivaara

| Malla Malmivaara> Henkilötiedot |
| --- | --- |
Syntynyt: 10. joulukuuta 1982 (ikä 41) Jyväskylä
Näyttelijä
Aktiivisena:  2005–
Merkittävät roolit:  Mirccu (Likainen pommi)  Kirsi Lundberg  (Mustat lesket)  Ulla Sjölund  (Kimmo)
Aiheesta muualla
IMDb 
Elonet
Malla Malmivaara, taiteilijanimiä Malla ja Belle Who, (s. 10. joulukuuta 1982 Jyväskylä) on suomalainen näyttelijä ja laulaja. Hänen etunimensä oli alkujaan Laura, mutta hän on muuttanut sen myöhemmin Mallaksi välttyäkseen sekoittumasta pikkuserkkuunsa, näyttelijä-laulaja Laura Malmivaaraan. Malmivaara pääsi sisään Teatterikorkeakouluun ensimmäisellä yrittämällä. Malmivaara esiintyi Putouksen kahdennellatoista kaudella vuonna 2020. Muusikkona Malla Malmivaara on käyttänyt taiteilijanimiä Malla ja Belle Who. Hän on julkaissut kummallakin nimellä yhden albumin.
Yksityiselämä

Malla Malmivaaran isä on sellisti Juha Malmivaara, jonka kanssa Malla asui vanhempien erottua. Hänen kasvattiäitinsä on näyttelijä Hanna Liinoja. Hänen enonsa on näyttelijä Tapio Liinoja. Näyttelijä Miika Laakso on hänen velipuolensa, heillä on yhteinen äiti. Näyttelijä Laura Malmivaara ja jääkiekkoilija Olli Malmivaara ovat hänen pikkuserkkujaan.
Malla kuuluu suomalaiseen Malmivaaran pappissukuun. Malmivaaralla on kaksi lasta. Hänen elämänkumppaninsa on kitaristi-laulaja Boris Nordin.
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli | Elokuvat>  |
| --- | --- | --- | --- |
| 2005 | Tyttö sinä olet tähti | Isukin tyttöystävä |  |
| 2005 | Game Over |  |  |
| 2006 | Pohjaväri |  |  |
| 2009 | Vasha | Angelina |  |
| 2009 | Kielletty hedelmä | Eeva |  |
| 2009 | Jalil |  |  |
| 2009 | United We Stand |  |  |
| 2010 | Veijarit | Rita |  |
| 2011 | Likainen pommi | Mirccu |  |
| 2013 | Vuonna 85 | Karoliina |  |
| 2013 | Sydänten kieli |  |  |
| 2013 | Ella ja kaverit 2 – Paterock | Elviira |  |
| 2017 | Kaiken se kestää | Ulla |  |
| 2018 | Kaikki oikein | Iina |  |
| 2018 | Olavi Virta | Irene |  |
Filmografia > Televisiosarjat

| Vuosi | Sarja | Rooli |
| --- | --- | --- |
| 2007 | Pelkkää lihaa | Milla |
| 2008 | Lemmen leikit | Matilda Rundqvist |
| 2008 | Suojelijat | Nina |
| 2008 | Sitoutumisen alkeet | Janita |
| 2008 | Uutishuone | Helena Mäntylä |
| 2009 | Helppo elämä | Lupu |
| 2010 | Hiphop Hamlet | nainen kotona |
| 2012 | Helsingin herra | Sari |
| 2013 | Kansan mies | Jatta Lindfors |
| 2014–2016 | Mustat lesket | Kirsi Lundberg |
| 2014 | Nymfit | Frida Fredriksdottir |
| 2014–2017 | Kimmo | Ulla Sjölund |
| 2016 | Kynsin hampain | Alexa |
| 2018 | Kolmistaan | Helinä |
| 2018 | Hyvät katsojat | oma itsensä |
| 2019 | Suden hetki | Heta |
| 2020 | Putous | useita rooleja |
| 2020 | Modernit miehet | Ilona |
| 2020 | Karppi | Mikaela Lund |
| 2021 | Hotel Swan Helsinki | Katariina Hagelsten |
| 2021 | Roba | Inari |
| 2021 | DikDek – Painajainen majatalossa | Anna |
| 2022 | Syke | Maiju Forsberg |
| 2023 | Kaikki anteeksi | Heidi |
Muusikkona

Malla Malmivaara on myös muusikko. Muusikkona Malla Malmivaara on käyttänyt vuodesta 2019 lähtien taiteilijanimenään Malla. Solina Records julkaisi Mallan ensimmäisen albumin huhtikuussa 2021.
Aiemmin Malmivaara on julkaissut yhden albumin Belle Who -taiteilijanimellä. Belle Whon esikoissingle Tide oli vuonna 2008 ensi-iltansa saaneen Blackout-elokuvan tunnuskappale. Esikoisalbumi Can’t Whistle When You Smile julkaistiin toukokuussa 20. toukokuuta 2009.
Malmivaara on laulanut Elisabeth Underground -yhtyeessä sekä myös englanniksi ja ranskaksi musiikkia tekevässä Moi non plus -nimisessä duossa yhdessä näyttelijä Pihla Viitalan kanssa.
Muusikkona > Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Can’t Whistle When You Smile |  Julkaistu: 20. toukokuuta 2009  Formaatti: CD / digitaalinen  Levy-yhtiö: Dynasty Recordings | – | – |
| Malla |  Julkaistu: 16. huhtikuuta 2021  Formaatti: LP / digitaalinen  Levy-yhtiö: Solina Records | 34  | – |
| Fresko |  Julkaistu: 2023  Formaatti:  Levy-yhtiö: Solina Records |  |  |
Muusikkona > Diskografia > Singlet

| Vuosi | Single | Latauslista | Singlelista | Albumi |
| --- | --- | --- | --- | --- |
| 2008 | ”Tide” | – | – | Can’t Whistle When You Smile |
| 2009 | ”Boy” (Promosingle) | – | – | Can’t Whistle When You Smile |
| 2009 | ”Dice” (Promosingle) | – | – | Can’t Whistle When You Smile |
| 2019 | ”Sabrina” | – | – | Malla |
| 2020 | ”Samaan huoneeseen” | – | – | Malla |
| 2020 | ”Tilaa” | – | – | Malla |
| 2021 | ”Miksi oottaisin” | – | – | Malla |
| 2022 | ”Moi” |  |  |  |
| 2022 | ”Ollaan jossain kiinni” |  |  |  |
| 2022 | ”Sade” |  |  |  |
| 2023 | ”Hidastan aikaa” |  |  |  |
Muusikkona > Diskografia > Musiikkivideot

Tide (2008)
Dice (2009 – ohj. Kaapo Kamu)
Sabrina' (2019)
Moi (2022)
Aiheesta muualla

Malla Malmivaara Internet Movie Databasessa. (englanniksi)
Malla Malmivaara Elonetissä.
Laura Malmberg Internet Movie Databasessa. (englanniksi)
Belle Who Myspacessa (englanniksi)